Cher, victorioasă în războiul cu Mary Bono. Ce a câștigat vedeta de pe urma procesului cu soția fostului său soț
- Maria Pană
- 31 mai 2024, 13:15
Cher a câștigat războiul cu Mary Bono, cea care l-a luat de bărbat pe Sonny Bono. Procesul împotriva acesteia a fost intentat în 2021, iar dosarul viza redevențele pe care Mary le gestiona. „Cher a cerut pe 13 octombrie 2021 să blocheze trustul care administrează redevențele lui Sonny Bono.
Mary Bono, singurul administrator al trustului, nu a răspuns imediat la această solicitare”, scria atunci Reuters. Agenția a adăugat că în plângerea inițială, Cher a declarat că fusese anunțată că nu i se vor mai plăti redevențele.
Războiul cu Mary Bono a luat sfârșit
Totul din pricina unei prevederi din legea drepturilor de autor. Pe lângă plățile continue de redevențe, Cher a cerut și despăgubiri de un milion de dolari. Asta pentru încălcarea condițiilor acordului său de divorț cu regretatul Sonny Bono. Pe 28 februarie 2024, a fost emisă o hotărâre „provizorie”, în favoarea lui Cher.
„Un judecător federal din Los Angeles a hotărât cu titlu provizoriu, în favoarea lui Cher. Magistratul a decis că văduva lui Sonny Bono îi datorează redevențe de 1 milion de dolari pentru melodiile Sonny & Cher. Iar pe 29 mai, Billboard a raportat că procesul lui Cher împotriva lui Mary Bono a fost victorioasă.
”Judecătorul John A. Kronstadt a hotărât că regulile federale de reziliere nu depășesc acordul de divorț al lui Sonny și Cher din 1978. Acesta a fost de partea argumentelor lui Cher. El a decis că înțelegerea divorțului cu Sonny i-a oferit lui Cher un „drept contractual de a primi compensații financiare”.
Cher a ieșit câștigătoare
Mai degrabă decât tipul de control asupra drepturilor de autor care ar putea fi anulat folosind dreptul de reziliere”. NBC News a indicat că „procesul civil federal al lui Cher afirmă că artista și Sonny au convenit cu „o împărțire egală a proprietății lor comunitare”.
Potrivit The Guardian, lui Cher i se datorează 418.000 de dolari în urma deciziei, iar presa a indicat că nici Cher, nici Mary Bono nu au răspuns solicitărilor presei.